روسییالی آرخئولوقلار کریمین شرقینده یئرلشهن قیز-آول نکروپولوندا قازینتی زامانی کوتلوی شکیلده باسدیریلمیش اینسان قالیقلاری آشکارلاییبلار.
آخار. آذ خبر وئریر کی، بو بارهده معلوماتی روسییانین «آرخئولوگییا» فوندونون رسمی نمایندهسی اولئق مارکوو یاییب. مارکوو آشکار ائدیلن قالیقلارین بیر قیسمینین غریبه وضعیتده دفن ائدیلدیینی بیلدیریب:
«بو اینسان قالیقلاریندان بیری علینی اوزونه توتموش وضعیتده آشکارلانیب. بئله بیر گؤرونتو یارانیر کی، بو شخصی جانلی شکیلده دفن ائدیبلر و او دا اوزونو اؤلوموندن اؤنجه هانسیسا فورمادا باغلاییب قوروماغا چالیشیب».
مارکووون سؤزلرینه گؤره، کیچیک منطقهده ۱۰ سکلت آشکارلانیب و اونلارین سوموکلرینده جدی زدهلر معین ائدیلیب. او، هلهلیک بو شخصلرین کوتلوی قیرغین و یا اپیدمییا نتیجهسینده اؤلدویونون بیلینمدیینی دئییب. تاپیلان قالیقلارین خزر خاقانلیغی دؤورونه عایید اولدوغو وورغولانیب.
قید ائدک کی، خزر خاقانلیغی تورک دؤولتی اولوب. بو دؤولت ۶۵۰-۹۶۹-جو ایللرده حؤکمرانلیق ائدیب. خزرلر اؤن قافقاز، قازاخیستانین شیمال-غربینی، آزوو ساحللر، کریمین شرق حیصهسی، شرقی آوروپانین بیر حیصهسینی نظارتلرینده ساخلاییبلار.
azb_Arab azb_Arab azb_Arab azb_Arab azb_Arab